Oralampi

Oralampi on Uudellamaalla luoteisessa Espoossa Hankalahden lähellä sijaitseva järvi. Virallisen kaupunginosajaon mukaan se sijaitsee Siikajärvellä.Oralampi Espoon karttapalvelussa

 Nimi 
Oralammen nimi saattaa liittyä kaskeamiseen, kuten idempänä sijaitsevan Orajärven nimi.

 Maantietoa 
Oralampi on 300 metriä pitkä, 150 metriä leveä, ja sen pinta-ala on 3,7 hehtaaria. Lampi on muodostunut mäkisen maaston painaumaan. Sitä ympäröivät mäet kohoavat noin 80 metriä merenpinnan yläpuolelle. Nuuksion Pitkäjärvi sijaitsee Oralammen itäpuolella ja Siikajärvi länsipuolella. Oralammen ja Siikajärven välissä sijaitsee Ahvilampi. Oralammen eteläinen naapurijärvi on Sahajärvi ja luoteessa on pinta-alaltaan vähäinen Paskalampi.Oralampi Espoon karttapalvelussa
Järvessä ei ole kartan mukaan saaria. Järven rantaviivan pituus on 750 metriä  ja sen itärannassa sijaitsee vapaa-ajan asunto.

 Vesistösuhteet 
Oralampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Järven vedenpinnan korkeus on 64 metriä mpy (N2000). Sen pohjoisrannasta alkaa laskuoja Nuuksion Pitkäjärveen. Pitkäjärven pinta on noin 36 metriä Oralampea alempana.

 Lähteet 

Luokka:Espoon järvet
Luokka:Siikajärvi
Luokka:Mankinjoen vesistö